गणतंत्र दिवस हर्षोल्लास से मनाया जाएगा
दमोह । जिले में राष्ट्रीय पर्व गणतंत्र दिवस की सालाना वर्षगांठ 26 जनवरी को परंपरागत रूप से मनाई जाएगी। जिला स्तरीय मुख्य समारोह स्टेडियम ग्राउंड में गरिमा और हर्षोल्लास से आयोजित किया जाएगा। गणतंत्र दिवस समारोह की तैयारियों और व्यवस्थाओं संबंधी रूपरेखा तैयार करने के लिए कलेक्टर डॉ. श्रीनिवास शर्मा की अध्यक्षता में सोमवार को बैठक हुई। इस मौके पर एसपी तिलक सिंह, सीईओ जिला पंचायत डॉ. जगदीश जटिया मौजूद थे। बैठक में कलेक्टर ने विभिन्न विभागों के अधिकारियों को कार्य दायित्व सौंपकर उन्हें गंभीरता और मुस्तैदी से संपादित करने के निर्देश दिए। कार्यक्रम स्थल पर डाॅक्टर की टीम सहित एंबुलेंस, फायरब्रिगेड, पानी के टैंकर, जनरेटर की व्यवस्था भी की जाए। कलेक्टर ने कहा कि गणतंत्र दिवस की शाम 7 बजे से लोकतंत्र के उत्सव भारत पर्व का आयोजन किया जाएगा। आयोजन मानस भवन में होगा। बैठक में पूर्व विधायक आनंद श्रीवास्तव, संयुक्त कलेक्टर नंदा कुशरे, एसडीएम राकेश कुशरे, एसडीएम हटा नंदलाल सामरथ, एसडीएम पथरिया एसके अहिरवार, सीएसपी डॉ. संजीव उईके, लोक निर्माण विभाग के ईई पीएस पंत, हुकुम सिंह, डॉ. आलोक सोनवलकर, विमल लहरी, सुनील वेजेटेरियन, विपिन चौबे, ललित नायक सहित अन्य जनप्रतिनिधि, विभागों के अधिकारी मौजूद थे।
दमोह। कलेक्टोरेट सभागार में सोमवार को गणतंत्र दिवस समारोह संबंधी बैठक हुई।
hin_Deva hin_Deva hin_Deva